உதாரணமாக வணிக நுண்ணறிவு (Business Intelligence) என்றொரு பிரிவு இன்றைய தகவல் தொழில்நுட்ப உலகில் முக்கியமானது. எளிமையாகச் சொல்ல வேண்டுமானால் தமது நிறுவனத்தில் பல்வேறு தகவல்களைச் சேகரிப்பது அதை ரிப்போர்ட் ஆக மாற்றுவதுதான் BIநிபுணர்களின் வேலை. எத்தனை கோடிக்கு வியாபாரம் நடந்திருக்கிறது, அடுத்த வாரம் எவ்வளவு விற்பனை ஆகும் என எதிர்பார்க்கப்படுகிறது, விற்பனை செய்வதற்கு ஏற்ப நம்மிடம் பொருட்கள் கைவசம் இருக்கிறதா என்ற தகவல்களையெல்லாம் சேகரித்து எளிமையாகப் புரிந்து கொள்ளும்படியாக பல்வேறு reportகளை வடிவமைப்பார்கள்.